Nesodden kirke

Nesodden kirke er en langkirke i romansk stil fra 1100-tallet i Nesodden kommune, Søndre Follo prosti i Akershus fylke. Kirken feiret 800-årsjubileum i 1975.www.norske-kirker.net Kirken ligger rett øst for prestegården på østre kant av Nesodden-platået.

 Bakgrunn 
Kirken er bygd i kalkstein, og har 130 plasser. 

Den viktigste skrevne kilden for Nesodden kirke fra middelalderen er den såkalte Røde bok (en samling av nedtegnelser fra biskop Eysteins visitasreiser).
I kirken er det en renessanse-prekestol, en utskåret altertavle fra 1715 og døpefont fra middelalderen.

I mange hundre år var dette den eneste kirken i sognet, som den gangen også omfattet Oppegård. Det er bevart kirkebøker tilbake til 1709.

Da kirken ble restaurert i årene 1956–1960 ble det funnet en rekke sølvmynter fra byggeperioden tidlig på 1100-tallet.

 Referanser 

 Eksterne lenker 
 Sigrid og Håkon Christie: Nesodden kirke i «Norges kirker»

 Nesodden kirkelige fellesråd

 Om Nesodden kirke, fra nettstedet norske-kirker.net

mini|venstre|Interiør

Kategori:Kirker i Nesodden
Kategori:Kirker i Søndre Follo prosti
Kategori:Kulturminner i Nesodden
Kategori:Norske middelalderkirker i stein
Kategori:Religiøse bygninger fra 1100-tallet
Kategori:Langkirker i Borg bispedømme
Kategori:Valgkirker i 1814
Kategori:Fredete byggverk i Akershus